[{"text_idx": "#000000", "text": "Dum JES 2021 atendas vin kvar grandaj vesperaj koncertoj!"}, {"text_idx": "#000002", "text": "\u201cKiam la nokto venas, festemaj homoj renkontig\u0302as, ni estas la majstroj de l\u2019 diskej\u2019 ... EJ! EJ! EJ!\u201d"}, {"text_idx": "#000003", "text": "La furora regestila muziko de Jonny M jam ig\u0302is klasikaj\u0302o kaj konataj\u0302o en tuta Esperantujo. Jonny M donis c\u0302eestajn koncertojn sur kvar diversaj kontinentoj, verkis du esperantlingvajn albumojn kaj dau\u0306re laboradas pri sia misio dancigi la esperantistaron. Dum pasintaj retaj JES kaj IJK, li krome pruvis, ke li kapablas etosigi ec\u0302 virtuale."}, {"text_idx": "#000005", "text": "\u201cMi pensas pri la kargo, pri la krudmaterialoj \u2013 gruzo, sablo, karbo, nutraj\u0302oj, animaloj / Mi revas pri la planko, kie sidas en krepusko \u2013 vagabondaj muzikantoj ...\u201d"}, {"text_idx": "#000006", "text": "C\u0302i-foje tamen ne temas pri Woody Guthrie kaj Cisco Houston, sed pri ... nu, la Vagabondoj! Ili estas c\u0302arma grupo el Germanio, kiu ludas tradician muzikon el orienta kaj sudorienta Eu\u0306ropo, tamen c\u0302iam kun propraj kreemaj elementoj kaj improvizadoj. Kvankam ne estante esperantistoj, la esperanta nomo de la bando bone respegulas la interkulture perantan efikon de ilia muziko. Precipe ilia fokusig\u0302o je la Klezmer-g\u0302enro, tiu unika melankolia muzikstilo evoluigita de as\u0302kenazaj judoj, konstruas ponton al la biografio de L. L. Zamenhof kaj tiel denove ankau\u0306 al Esperanto mem."}, {"text_idx": "#000008", "text": "Kas\u0302i (Carsten Schnathorst) estas muzikisto el Hamburgo, kiu komencis koncerti por esperantuja publiko en 2014 c\u0302e Somera Esperanto-Studado en Slovakio. Sekvis pliaj koncertoj de li en diversaj grandaj Esperanto-eventoj, interalie UK kaj pasintaj JESoj."}, {"text_idx": "#000009", "text": "Li mem komponas siajn kanzonojn, kaj interpretas ilin per piano kaj voc\u0302o. Kiu jam bons\u0302ancis sperti koncerton de Kas\u0302i, tre bone scias, kio nin atendas: Dank\u2019 al sia unika kaj amuza prezentostilo, kiu vere similas tiun de profesia distristo, Kas\u0302i kreos por ni grandan spektaklon dum la unua vespero de la nova jaro."}, {"text_idx": "#000012", "text": "Talentohava, kia s\u0302i estas, per sia gitaro kaj melodia voc\u0302o s\u0302i ja sukcesas onin ravi. Kjara iam ekdecidis arte esprimi sin ankau\u0306 en Esperanto, c\u0302ar s\u0302i trovas la lingvon kaj la c\u0302irkau\u0306antan ideon pri egaleco tre fascinaj kaj allogaj. Espereble ni ankorau\u0306 longe au\u0306dos kaj au\u0306skultos s\u0302in en Esperantujo!"}]